**Pripomienky OZ PŠaV na Slovensku k novému zákonu o pedagogických a odborných zamestnancoch**

**Časť zámeru ku ktorému sa pripomienka vzťahuje:**

§ 1 Predmet úpravy\_ ods.1 písmeno e) vznik, postavenie a činnosť Slovenskej komory pedagogických zamestnancov a odborných zamestnancov škôl a školských zariadení (ďalej len „komora“),

1. **pripomienka:**

Žiadame vypustiť v plnom rozsahu ustanovenia týkajúce sa "komory", z celého znenia zákona.

**Zdôvodnenie:**

V rozpore s Ústavou, Čl. 2 ods. 2 podľa ktorého štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon. Ministerstvo nie je splnomocnené žiadnym zákonom, že môže zriaďovať Slovenskú komoru pedagogických zamestnancov a odborných zamestnancov.

Ústava v čl. 37 zakotvuje právo na slobodné združovanie a nie naoktrojovanie zákonom o pedagogických zamestnancoch bez splnomocnenia v Ústave alebo osobitnom zákone. Takéto pokusy diktatúry štátneho orgánu tu boli už v roku v roku 2009. Učiteľskú komoru, ako profesijnú ( stavovskú ) komoru nie je potrebné vytvoriť z nasledovných dôvodov:1. Učitelia sú zamestnancami, podľa Zákona č.552/2003 Z. z., podľa ktorého sa nevyžaduje príslušnosť ku stavovskej organizácii a vzťahuje sa na nich Zákonník práce, kde sa tiež daná príslušnosť nevyžaduje. 2. OZ PŠaV na Slovensku okrem sociálnych a ekonomických otázok má v náplni práce aj otázky profesijného charakteru. OZ PŠaV je jedným zo zakladajúcich a aktívnych členov EI (Education International) - Celosvetového medzinárodného zväzu zamestnancov školstva, ktorý v súčasnej dobe reprezentuje 29 mil. členov z viac ako 345 členských odborových organizácií. OZ sa pravidelne podieľa na činnosti a je riadnym členom ETUCE – Európskej odborárskej komisie pre vzdelávanie, súčasne je aktívnym členom Paneurópskej štruktúry, kde sú zastúpené odborové organizácie z členských krajín EU a kandidátskych krajín. V rámci aktivít v týchto organizáciách OZ PŠaV konfrontuje problémy našich učiteľov v medzinárodnom kontexte, tak v profesijnej oblasti, ako aj v oblasti sociálnej a ekonomickej. 3. Už v minulosti boli snahy o zriadenie profesijnej organizácie PZ, čo sa nakoniec ministerstvu nepodarilo presadiť.

4. Náš Zväz by znova takúto iniciatívu nerád chápal v historickom kontexte s povinným členstvom v záujmovom združení v Slovenskej pracujúcej pospolitosti naoktrojovanom zákonom z roku 1942. 5. Pri členstve PZ vychádzame z demokratického princípu slobodného rozhodnutia PZ stať sa členom záujmového, či už profesijného, odborového alebo iného občianskeho združenia v zmysle platného zákona č.83/1990 Zb. o združovaní občanov. 6. Preto akúkoľvek snahu štátu cestou zákona zriadiť profesijné združenie 1. Navrhované znenie považujeme za neakceptovateľné tiež z dôvodu, že jeho aplikovaním v praxi by došlo k neprimeranému zásahu do slobody združovania, garantovanej Ústavou SR. Verejné orgány sa zdržia akéhokoľvek zásahu, ktorý by obmedzoval toto právo alebo zabraňoval jeho zákonnému vykonaniu“. Podľa článku 8 ods. 2 dohovoru „vnútroštátne zákonodarstvo nesmie obmedzovať, ani sa nesmie uplatňovať tak, aby obmedzovalo záruky ustanovené týmto Dohovorom“

**Časť zámeru ku ktorému sa pripomienka vzťahuje:**

§ 2 Výkon povolania ods. (1) písm. a)

1. **pripomienka:**

(1) Výkonom povolania sa rozumie

a) výkon priamej výchovno-vzdelávacej činnosti pri poskytovaní výchovy a vzdelávania ) a výkon činností súvisiacich s priamou výchovno-vzdelávacou činnosťou, ktoré zamestnávateľ upraví v pracovnom poriadku alebo v kolektívnej zmluve.

**Zdôvodnenie:**

Nesúhlasíme, aby bolo ponechané výlučne na zamestnávateľovi dohodnúť, aká činnosť bude priama a aká činnosť bude ostatná činnosť, nie všade máme odborové organizácie, ktoré by zamestnávateľa mohli zastaviť pri prijímaní pracovného poriadku, namiesto toho očakávame detailnú úpravu pojmov priama a ostatná činnosť, napr. vyhláškou MŠ SR po konkrétnych činnostiach (lyžiarske kurzy, výlety, školy v prírode, rodičovské, dozory...), aby nedochádzalo v tejto oblasti k rozdielnej aplikácii na školách. Všade v texte, kde je uvedené, že sa „upraví v pracovnom poriadku" navrhujeme, aby bolo uvedené „v kolektívnej zmluve alebo v pracovnom poriadku". Kolektívna zmluva má normatívny charakter, nie je dôvod ju nevyužiť aj na pracovnoprávne vzťahy PZ, zároveň je tvárnejšia, vzhľadom na to, že je výsledkom kolektívneho vyjednávania a preto je možné obsah efektívnejšie prispôsobovať na podmienky zamestnávania.

**Časť zámeru ku ktorému sa pripomienka vzťahuje:**

§3Výkon povolania ods.(1)

1. **pripomienka:**

Pedagogický zamestnanec pri výkone povolania zabezpečuje výchovu a vzdelávanie v škole a školskom zariadení výchovno-vzdelávacou činnosťou podľa § 2 ods. 1 písm. a) v rámci týždenného pracovného času v rozsahu ustanovenom pre príslušnú kategóriu a podkategóriu pedagogického zamestnanca (ďalej len „základný úväzok“). Uviesť v akom predpise sa dané ustanovenie bude riešiť.

**Zdôvodnenie:**

Nesúhlasíme, aby bolo ponechané výlučne na zamestnávateľovi dohodnúť, aká činnosť bude priama a aká činnosť bude ostatná činnosť, nie všade máme odborové organizácie, ktoré by zamestnávateľa mohli zastaviť pri prijímaní pracovného poriadku, namiesto toho očakávame detailnú úpravu pojmov priama a ostatná činnosť, napr. vyhláškou MŠ SR po konkrétnych činnostiach (lyžiarske kurzy, výlety, školy v prírode, rodičovské, dozory...), aby nedochádzalo v tejto oblasti k rozdielnej aplikácii na školách. Všade v texte, kde je uvedené, že sa „upraví v pracovnom poriadku" navrhujeme, aby bolo uvedené „v kolektívnej zmluve alebo v pracovnom poriadku". Kolektívna zmluva má normatívny charakter, nie je dôvod ju nevyužiť aj na pracovnoprávne vzťahy PZ, zároveň je tvárnejšia, vzhľadom na to, že je výsledkom kolektívneho vyjednávania a preto je možné obsah efektívnejšie prispôsobovať na podmienky zamestnávania.

**Časť zámeru ku ktorému sa pripomienka vzťahuje:**

§3Výkon povolania ods.(2)

1. **pripomienka:**

(2) Riaditeľ školy alebo riaditeľ školského zariadenia (ďalej len „riaditeľ“) určí týždenný rozsah priamej výchovno-vzdelávacej činnosti pedagogickému zamestnancovi (ďalej len „úväzok“) najviac na obdobie školského roka. V zariadeniach s celoročnou prevádzkou alebo nepretržitou prevádzkou riaditeľ určí úväzok pedagogickému zamestnancovi najviac na obdobie kalendárneho roka. Za slovo "rozsah" vložiť – po prerokovaní so zástupcami zamestnancov -pokračuje veta - určí týždenný rozvrh...

**Zdôvodnenie:**

Niektorí riaditelia túto kompetenciu zneužívajú keď sa chcú zbaviť nepohodlného učiteľa, nedajú mu vyučovanie aprobačných predmetov alebo predmetov študijného odboru, v ktorom získal vzdelanie, v rozsahu najmenej jednej polovice jeho úväzku zníženého o jednu hodinu. Tým sa stane „nekvalifikovaným“ a ide o triedu nižšie, alebo až dokonca sa stane nadbytočným a skončia s ním pracovný pomer.

**Časť zámeru ku ktorému sa pripomienka vzťahuje:**

§3Výkon povolania ods.(3)

1. **pripomienka:**

(3) Hodina priamej výchovno-vzdelávacej činnosti prevyšujúca základný úväzok pedagogického zamestnanca sa považuje za jednu hodinu práce nadčas. ) Úprava vo vykonávacom predpise alebo ak sa dá do zákona. Úprava novely vyhlášky č. 422 o rozsahu priamej vyučovacej a výchovnej činnosti. Návrh OZ PŠaV - vo vykonávacom predpise upraviť základný úväzok vychovávateľov v ŠKD buď ako úväzok učiteľa primárneho vzdelávania alebo upraviť hodiny zo 60 minút na 45 minútové. MOV znížiť rozpätie 24 -35 na 24 - 30 hodín. V prípade vychovávateľov školských internátov znížiť úmerne znížiť priamu výchovno-vzdelávaciu činnosť napr. z 30 hodín na 25 hodín priamej činnosti. Obdobne postupovať aj pri vychovávateľoch v CVČ.

**Zdôvodnenie:**

MOV odborníci v danej oblasti argumentujú, že je MOV pri takom veľkom rozpätí základného úväzku (11 hodín za rovnaký plat) diskriminovaný, v porovnaní s kategóriu učiteľ. Aplikačná prax dokázala, že je veľmi ťažké, za uvedených podmienok, prilákať odborníkov z praxe na pozíciu MOV a tak skvalitniť odborné vzdelávanie v školách. V školách a školských zariadeniach sa vždy uskutočňoval a uskutočňuje výchovno-vzdelávací proces. I napriek tomu, že zákon v pomenovaní kategórií používa pojem učiteľ a vychovávateľ, musíme si uvedomiť skutočnosť, že tak ako učiteľ okrem vzdelávania aj vychováva, tak aj vychovávateľ vo svojej priamej výchovnej činnosti, vychováva aj vzdeláva. Uvedené činnosti v prípade celostného rozvoja detí a žiakov nie je možné oddeliť.

**Časť zámeru ku ktorému sa pripomienka vzťahuje:**

§ 4 ods.(1) až (6)

1. **pripomienka:**

(5) Zamestnávateľ umožní pedagogickému zamestnancovi dopĺňanie základného úväzku podľa odsekov 2 a 3, ak nie je možné zabezpečiť výchovu a vzdelávanie pedagogickým zamestnancom zaradeným do príslušnej kategórie pedagogického zamestnanca. Nie je jasné či sa myslí učiteľ, lebo aj vychovávateľ a MOV sú pedagogickými zamestnancami.

**Zdôvodnenie:**

Súhlasíme, aby sa text v tomto § zjednodušil a riešil všetky možnosti aplikačnej praxe. Z uvedeného nie je jasné, že či zamestnávateľ umožní aj PZ v kategórii učiteľ s vysokoškolským, prípadne úplným stredoškolským vzdelaním ( učiteľ predprimárnym vzdelaním na vychovávateľa), absolvovať kvalifikačné vzdelávanie a tým splniť podmienku získania ďalšej kvalifikácie.

**Časť zámeru ku ktorému sa pripomienka vzťahuje:**

§ 4 ods.(2)

1. **pripomienka:**

(2) Vychovávateľ si môže dopĺňať základný úväzok vyučovaním výchovných predmetov v rozsahu najviac sedem hodín týždenne.

**Zdôvodnenie:**

Tento bod nemá pre vychovávateľov ŠKD zmyslel, ak chce vykonávať svoj úväzok na 100 % vo svojej kategórii. Vo väčšine prípadov si vychovávatelia nemajú úväzok čím dopĺňať. Je nevyhnutné upraviť výšku základného úväzku vychovávateľa v školskom klube detí, čím by sa čiastočne vyriešilo naplnenie základného úväzku vychovávateľa ŠKD. Podľa nás je diskriminačné, že sa hľadá spôsob ako si dopĺňať úväzok niekde inde, namiesto toho, aby sa to vyriešilo jeho úpravou, ktorú požadujeme a argumentujeme už veľmi dlho. Vychovávatelia si nechcú dopĺňať úväzok učením, chcú len vykonávať svoju profesiu na 100%. Súčasný stav je len dôsledkom systémovej chyby z minulosti, ktorú však nikto nerieši a nechce riešiť. viď. bod 5, tabuľky.

**Časť zámeru ku ktorému sa pripomienka vzťahuje:**

§ 5 Práva a povinnosti pedagogického zamestnanca a odborného zamestnanca ods.(1)písm. e)

1. **pripomienka:**

e) dodržiavať Etický kódex pedagogických zamestnancov a odborných zamestnancov škôl a školských zariadení (ďalej len „etický kódex“)

**Zdôvodnenie:**

Nie je potrebné ho do zákona dávať ako jeden bod povinností PZ a OZ skôr by sa určité časti pripraveného návrhu mali pretransformovať do práv a povinností. Pojem "dodržiavať" by mohol byť dôvodom na rozviazanie pracovného pomeru. Daný dokument by mal mať len odporúčací charakter.

**Časť zámeru ku ktorému sa pripomienka vzťahuje:**

§ 5 Práva a povinnosti pedagogického zamestnanca a odborného zamestnanca ods.(3)

1. **pripomienka:**

(3) Neodborným zasahovaním do výkonu povolania podľa ods. 1 písm. c) je zásah do výkonu povolania fyzickou osobou, ktorá nie je vedúcim zamestnancom ) pedagogického zamestnanca, alebo odborného zamestnanca alebo nemá postavenie nadriadeného kontrolného orgánu. ) Doplniť poslednú vetu: Za neodborné zasahovanie, sa považuje aj zasahovanie zriaďovateľa do výkonu povolania a riadiacich kompetencií riaditeľa školy alebo školského zariadenia.

**Zdôvodnenie:**

Aplikačná prax priniesla poznatok, že v mnohých prípadoch, hlavne v malých obciach, zriaďovateľ hrubo vstupuje do radiacich kompetencií riaditeľov škôl a školských zariadení.

**Časť zámeru ku ktorému sa pripomienka vzťahuje:**

§ 5 Práva a povinnosti pedagogického zamestnanca a odborného zamestnanca ods.(5)

1. **pripomienka:**

(5) Zamestnávateľ nesmie pedagogického zamestnanca ani odborného zamestnanca postihovať alebo znevýhodňovať len preto, že uplatňuje svoje práva. Medzi slová Zamestnávateľ vložiť "a zriaďovateľ" nesmie...

**Zdôvodnenie:**

Vložením slova zriaďovateľ chceme predísť neoprávneným postihom a znevýhodňovaniu pri uplatňovaní práv vedúcich PZ a OZ ( konkrétne riaditeľov Š a ŠZ), jednak ako fyziských osôb alebo ako štatutárnych zástupcov vlastných zamestnancov.

**Časť zámeru ku ktorému sa pripomienka vzťahuje:**

§ 7 Bezúhonnosť ods.(2) písm. b)

1. **pripomienka:**

Odstrániť znenie :b) počas trvania pracovného pomeru každých päť rokov; Upraviť ako je to v §3 ods.4 552/2003 o výkone práce vo verejnom záujme : (4) Bezúhonnosť sa preukazuje výpisom z registra trestov10) nie starším ako tri mesiace.

**Zdôvodnenie:**

OZ PŠaV dúfa, že v dohľadnej dobe sa udeje elektronické prepojenie v rámci RIS a ostatnými inštitúciami a štatutár si bude môcť overiť priamo či zamestnanec spĺňa podmienku bezúhonnosti aj počas trvania jeho pracovného pomeru.

**Časť zámeru ku ktorému sa pripomienka vzťahuje:**

§ 7 Bezúhonnosť ods.(5)

1. **pripomienka:**

(4) Zamestnávateľ až do právoplatného rozhodnutia súdu pozastaví výkon povolania pedagogickému zamestnancovi alebo odbornému zamestnancovi, ktorý oznámil zamestnávateľovi podanie obžaloby na jeho osobu vo veci spáchania úmyselného trestného činu alebo trestného činu spáchaného z nedbanlivosti v súvislosti s výkonom povolania. (5) Počas pozastavenia výkonu povolania patrí pedagogickému zamestnancovi a odbornému zamestnancovi 50 % funkčného platu, najmenej však vo výške minimálnej mzdy, ktorý by mu patril, ak by mu nebol pozastavený výkon povolania. Výška funkčného platu podľa prvej vety sa zvyšuje o 10 % za každú vyživovanú osobu, najviac do sumy, ktorou je 70 % funkčného platu, ktorý by mu patril, ak by nebol pozastavený výkon povolania. Ak pedagogický zamestnanec alebo odborný zamestnanec nebol právoplatne odsúdený podľa odseku 1, zamestnávateľ mu najneskôr do 15. dňa kalendárneho mesiaca nasledujúceho po mesiaci, v ktorom ukončil pozastavenie výkonu povolania, doplatí rozdiel, o ktorý bol jeho funkčný plat skrátený. Žiadame zo zákona odstrániť

**Zdôvodnenie:**

Na každého občana republiky, by sa malo nazerať ako na bezúhonného, pokiaľ mu nie je súdom dokázaná vina. V prípade ustanovenia bodov 4. a 5. je vlastne trestaný PZ alebo OZ, ktorý splní ustanovenie ods. 3.

**Časť zámeru ku ktorému sa pripomienka vzťahuje:**

§ 8 Zdravotná spôsobilosť ods. (3)

1. **pripomienka:**

(3) Riaditeľ vytvára podmienky na zamedzenie nepriaznivého vplyvu výkonu povolania na zdravie pedagogických zamestnancov a odborných zamestnancov. na tento účel po súhlase zástupcov zamestnancov vydá rámcový program udržiavania zdravotnej spôsobilosti pedagogických zamestnancov a odborných zamestnancov školy alebo školského zariadenia, v ktorom upraví opatrenia na zamedzenie nepriaznivého vplyvu výkonu povolania na zdravie pedagogického zamestnanca a odborného zamestnanca (ďalej len „opatrenia“). Vypustiť čo je červeným.

**Zdôvodnenie:**

Školy a školské zariadenia už dnes musia plniť požiadavky dodržiavania podmienok bezpečnosti a ochrany zdravia na pracovisku. Uvedený rámcový program, by nemusel splniť účel, pre ktorý ho tvorcovia zákona do tohto bodu vkomponovali. Skôr sa nám javí ako byrokratický a aj nesplniteľný.

**Časť zámeru ku ktorému sa pripomienka vzťahuje:**

§ 8 Zdravotná spôsobilosť ods. (5)

1. **pripomienka:**

(5) Ak má zamestnávateľ dôvodné podozrenie, že došlo k zmene zdravotnej spôsobilosti pedagogického zamestnanca alebo odborného zamestnanca, vyzve ho, nahradiť zabezpečí posúdenie jeho zdravotnej spôsobilosti na výkon práce, aby najneskôr do 90 dní preukázal svoju zdravotnú spôsobilosť. Ak pedagogický zamestnanec alebo odborný zamestnanec v lehote podľa prvej vety nepreukáže svoju zdravotnú spôsobilosť zamestnávateľ postupuje rovnako ako pri strate zdravotnej spôsobilosti.

**Zdôvodnenie:**

Máme za to, že keď to musí platiť zamestnávateľ stačí takáto formulácia.

**Časť zámeru ku ktorému sa pripomienka vzťahuje:**

§ 10 Ovládanie jazyka národnostnej menšiny

1. **pripomienka:**

(1) Ak ide o výchovu a vzdelávanie v škole s vyučovacím jazykom národnostnej menšiny alebo o výchovu a vzdelávanie v školskom zariadení s výchovným jazykom národnostnej menšiny, vyžaduje sa ovládanie jazyka príslušnej národnostnej menšiny. vložiť Pedagogický zamestnanec, ktorý vyučuje predmet v jazyku národnostnej menšiny alebo odborný zamestnanec, ktorý pracuje s dieťaťom alebo žiakom príslušnej národnostnej menšiny sa ... pedagogický zamestnanec alebo odborný zamestnanec ... **preukazuje** dokladom o vykonaní skúšky z jazyka príslušnej národnostnej menšiny.

**Zdôvodnenie:**

Upozornenie, môže sa stať, že nebude možné splniť podmienku preukazovania dokladom v niektorých prípadoch škôl s vyučovacím jazykom národnostnej menšiny (napr. rómsky jazyk, z ktorého sa zatiaľ, pokiaľ je nám známe, nematuruje a tiež sa nevykonávajú ďalšie skúšky). Bude treba na to myslieť v prechodných ustanoveniach.

**Časť zámeru ku ktorému sa pripomienka vzťahuje:**

§ 11 Kvalifikačné predpoklady na výkon povolania ods.(1) písm.b) a písm.c)

1. **pripomienka:**

(1) Kvalifikačné predpoklady na výkon povolania v príslušnej kategórii a podkategórii pedagogického zamestnanca a na výkon povolania v príslušnej kategórii odborného zamestnanca sú

a) vzdelanie,

b) získanie profesijných kompetencií požadovaných na výkon povolania v jednotlivých kategóriách a podkategóriách pedagogických zamestnancov podľa § 17, v jednotlivých kategóriách a podkategóriách pedagogických zamestnancov v školách a školských zariadeniach pre deti a žiakov so zdravotným znevýhodnením alebo v jednotlivých kategóriách odborných zamestnancov podľa § 21 a

c) prax, ak sa vyžaduje. (kvalifikačné predpoklady, kvalifikačné požiadavky a odborná prax), rozdielna interpretácia,

**Zdôvodnenie:**

OZ PŠaV odporúča z celého zákona vyňať tzv. podkategórie v prípade PZ. Zároveň upozorňuje, že v predchádzajúcom zákone uvedené delenie spôsobovalo problémy v súvislosti s atestáciami. Nevidíme dôvod aby bola kategória učiteľ delená na podkategórie, podľa stupňa školy, v ktorej učiteľ pôsobí. Učiteľ svoje profesijné kompetencie preukazuje svojimi kvalitnými znalosťami z oblasti pedagogických, psychologických vied. Uvedeným spôsobom sú nastavené aj ministerstvom zverejnené profesijné štandardy a štandardy celoživotného vzdelávania PZ a OZ. Nehovoriac o absolútne nepodložených podkategóriach napríklad "učiteľ jazykovej školy" alebo "učiteľ pre vzdelávanie PZ a OZ", učiteľ nižšieho stredného vzdelávania, učiteľ úplného stredného vzdelávania a podobne. Dané podkategórie boli umelo vytvorené a nemajú oporu ani v pregraduálnej príprave, mimo dvoch a to je predprimárna výchova a primárna výchova. To, že kde môže učiteľ pôsobiť predsa určuje jeho diplom (doložka k nemu) a vysvedčenie. Bez ohľadu na to kde učiteľ pôsobí, musí vždy zostať profesionálom vo svojej oblasti, a tou je výchova a vzdelávanie. V tom sa líši od iných stredoškolských alebo vysokoškolských absolventov. Preto odporúčame zrušiť podkategórie v celom rozsahu zákona a tiež zaradiť učiteľov pre PZ a OZ ako "učiteľ", s tým, že nebudeme túto kategóriu štiepiť. Ostatné kategórie je možné zachovať bez ďalšieho delenia. Čo sa týka písmena "c" bolo by dobré jasne definovať o akú prax ide.

**Časť zámeru ku ktorému sa pripomienka vzťahuje:**

§ 11 Kvalifikačné predpoklady na výkon povolania ods.(1) písm. c) a § 15 Prax

1. **pripomienka:**

c) prax, ak sa vyžaduje.

**Zdôvodnenie:**

Opäť tu chýbajú ďalší učitelia, ktorí mohli pracovať niekoľko rokov mimo školstva (napríklad odborný učiteľ na strednej škole s poľnohospodárskym, strojárskym...zameraním, resp. na základnej škole), ako sa bude zarátavať prax týchto učiteľov?

Prečo sa odseky 2) a 3) týkajú len zdravotníckych a policajných škôl?

**Časť zámeru ku ktorému sa pripomienka vzťahuje:**

§ 5 Práva a povinnosti pedagogického zamestnanca a odborného zamestnanca ods.(4)

1. **pripomienka:**

(4) Nikto nesmie práva a povinnosti zneužívať na škodu iného pedagogického zamestnanca alebo odborného zamestnanca. Pedagogický zamestnanec a odborný zamestnanec nesmie byť v súvislosti s výkonom svojich práv prenasledovaný ani inak postihovaný za to, že podá sťažnosť, žalobu alebo podnet na začatie trestného stíhania voči

a) inému pedagogickému zamestnancovi, odbornému zamestnancovi,

b) inému zamestnancovi školy alebo školského zariadenia,

c) zamestnávateľovi alebo

d) zriaďovateľovi školy.

e) zákonnému zástupcovi - doplniť

**Zdôvodnenie:**

Aplikačná prax ukázala aj uvedenú potrebu.

**Časť zámeru ku ktorému sa pripomienka vzťahuje:**

§ 20 Učiteľ vzdelávania pedagogických zamestnancov a odborných zamestnancov (2)

1. **pripomienka:**

(2) Kategória učiteľ pre vzdelávanie pedagogických zamestnancov a odborných zamestnancov sa člení na tieto podkategórie

a) lektor vzdelávania,

b) odborný garant vzdelávania,

c) metodik vzdelávania,

d) mentor atestačného konania.

**Zdôvodnenie:**

Toto sú pracovné činnosti, nie podkategórie. Aj v nasledujúcom opise týchto „podkategórií“ vidno, že jedna obsahuje druhú. Odráža sa to napríklad aj v§29, kde sa tieto činnosti objavujú. Nie sú podkategóriami v pravom slova zmysle. Sú činnosťami.

Bude sa môcť niekto naozaj uchádzať o zamestnanie iba v podkategórii „garant“ alebo „mentor“? Premyslieť charakteristiku učiteľov jednotlivých stupňov škôl, no neriešiť ako podkategórie.

**Časť zámeru ku ktorému sa pripomienka vzťahuje:**

§ 20 Učiteľ vzdelávania pedagogických zamestnancov a odborných zamestnancov ods.(4)

1. **pripomienka:**

(4) Odborný garant vzdelávania okrem činností podľa odseku 3 zodpovedá za kvalitu obsahu a uskutočňovania programu vzdelávania v organizácii zriadenej ministerstvom alebo v katolíckom pedagogickom a katechetickom centre.

**Zdôvodnenie:**

Celý obsah treba prepracovať, kto bude zodpovedať v organizáciách, právnické osoby, ktoré majú v predmete činnosti vzdelávanie za uskutočňovanie a kvalitu obsahu vzdelávania. Zásadný nesúhlas!!!!

**Časť zámeru ku ktorému sa pripomienka vzťahuje:**

§ 21 Kategórie odborných zamestnancov

1. **pripomienka:**

Odborní zamestnanci škôl a školských zariadení sa členia na tieto kategórie

a) psychológ a školský psychológ,

b) špeciálny pedagóg, školský špeciálny pedagóg a terénny špeciálny pedagóg,

c) školský logopéd,

d) liečebný pedagóg,

e) sociálny pedagóg,

f) kariérový poradca.

**Zdôvodnenie:**

Riešiť problém špeciálneho pedagóga, ktorý učí v špeciálnej škole, nie je odborným zamestnancov, zlá charakteristika, odporúčam, ho uviesť práve ako školského špeciálneho pedagóga a dať ako samostatnú kategóriu v pedagogických zamestnancoch.

**Časť zámeru ku ktorému sa pripomienka vzťahuje:**

§ 24 Ďalšie kategórie odborných zamestnancov

1. **pripomienka:**

(2) Liečebný pedagóg pri výkone povolania v škole, školskom zariadení a v zariadení sociálnej pomoci poskytuje

a) terapeuticko-výchovnú pomoc deťom a žiakom s narušením alebo ohrozením psychického, emocionálneho alebo sociálneho vývinu a poruchami správania,

b) terapeuticko-výchovnú pomoc a poradenstvo zákonným zástupcom, pedagogickým zamestnancom a ďalším odborným zamestnancom školy a školského zariadenia.

(3) Sociálny pedagóg pri výkone povolania v škole, školskom zariadení a v zariadení sociálnej pomoci

a) vykonáva preventívne činnosti,

b) poskytuje poradenstvo a intervenciu so zameraním na deti a žiakov s rizikovým správaním, ohrozených sociálno-patologickými javmi a zo sociálne znevýhodneného prostredia,

c) poskytuje poradenstvo a konzultácie zákonným zástupcom, pedagogickým zamestnancom a ďalším odborným zamestnancom školy a školského zariadenia,

d) vykonáva sociálno-pedagogickú diagnostiku prostredia a vzťahov, prevenciu sociálno-patologických javov, osvetovú činnosť a ďalšie činnosti v sociálno-výchovnej oblasti.

**Zdôvodnenie:**

Činnosť oboch kategórií je skoro rovnaká, aký význam má ich rôzne pomenovanie, odporúčame pozrieť profil absolventa študijného programu jednej aj druhej kategórie a porovnať ich, ak sú v minimálne v 80% totožné, nie je potrebné ich dávať ako samostatné kategórie. Ak majú zostať ako samostatné s uvedeným, pomenovaním treba jasne vyšpecifikovať ich pracovnú náplň, aby z nej bol jasný rozdiel. Podobne aj v ostatných kategóriách odborných zamestnancov. Podľa možnosti zjednotiť formu charakteristík jednotlivých kategórií, neriešiť cez samostatné § !

**Časť zámeru ku ktorému sa pripomienka vzťahuje:**

§ 26 Profesijný rozvoj (4)

1. **pripomienka:**

(4) Riaditeľ zodpovedá za profesijný rozvoj, ktorý riadi podľa päťročného plánu profesijného rozvoja a ročného plánu nadobúdania profesijných kompetencii PZ a OZ prostredníctvom vzdelávania. Vyplývajúceho zo zamerania školy alebo školského zariadenia. (vypustiť)... pokračovanie odseku ... Ročný plán profesijného rozvoja sa môže priebežne aktualizovať podľa potrieb, vyplývajúcich zo zamerania školy alebo školského zariadenia.

**Zdôvodnenie:**

Plány profesijného rozvoja by sa mal zameriavať na rozvoj jednotlivých kompetencií u PZ a OZ a tak by mali byť aj formulované témy v pláne, prípadne ak už je jasný názov programu, ktorý je orientovaný na dané kompetencie, tak je to možné do plánu uviesť, názov programu by nemal byť hlavným dôvodom na jeho zaradenie do plánu profesijného rozvoja. Možnosť potreby priebežne dopĺňať uvedený plán, ukázala aplikačná prax z predchádzajúceho obdobia realizácie kontinuálneho vzdelávania a tiež spôsobu akreditácie jednotlivých vzdelávacích programov.

**Časť zámeru ku ktorému sa pripomienka vzťahuje:**

§ 26 Profesijný rozvoj ods. (5) a ods. (6)

1. **pripomienka:**

(5) Plán profesijného rozvoja písomne vydá riaditeľ po prerokovaní/schválení v pedagogickej rade /zástupcov zamestnancov a po vyjadrení zriaďovateľa. Vyhodiť

(6)zmena na (5) Ročný plán v súlade s plánom profesijného rozvoja vzdelávania vydá riaditeľ po prerokovaní so zástupcami zamestnancov.

**Zdôvodnenie:**

Plán profesijného rozvoja sa v prvom rade týka PZ a OZ, preto je rozumné, aby si pripravili svoj ročný plán a z neho by mal vychádzať ročný plán školy a školského zariadenia. Z uvedeného dôvodu je potrebné, aby bol prerokovaný so zástupcami zamestnancov.

**Časť zámeru ku ktorému sa pripomienka vzťahuje:**

§ 30 ods. (4) a (5)

1. **pripomienka:**

(4) Do kariérového stupňa pedagogický zamestnanec s druhou atestáciou alebo odborný zamestnanec s druhou atestáciou sa zaradí aj pedagogický zamestnanec alebo odborný zamestnanec, ktorý najmenej päť rokov vykonával povolanie v kariérovom stupni podľa odseku 1 alebo odseku 2 a získal vysokoškolské vzdelanie tretieho stupňa v študijnom odbore súvisiacom so spôsobom výkonu povolania v príslušnej kategórii a podkategórii pedagogického zamestnanca alebo v príslušnej kategórii odborného zamestnanca alebo v študijnom odbore súvisiacom s obsahom aprobačných predmetov, ak ide o učiteľa.

(5) Pedagogický zamestnanec a odborný zamestnanec zaradený do kariérového stupňa podľa odseku 2 môže byť zaradený do kariérového stupňa podľa odseku 4, ak

a) najmenej päť rokov vykonával povolanie v kariérovom stupni podľa odseku 2 a

b) preukáže získanie vysokoškolského vzdelania tretieho stupňa v ďalšom v študijnom odbore súvisiacom so spôsobom výkonu povolania v príslušnej kategórii a podkategórii pedagogického zamestnanca alebo v príslušnej kategórii odborného zamestnanca alebo v študijnom odbore súvisiacom s obsahom aprobačných predmetov, ak ide o učiteľa.

**Zdôvodnenie:**

Oba tieto odseky sa nám javia ako rovnaké a ak nie sú, treba ich preformulovať, aby bolo jasné, ako v aplikačnej praxi podľa nich konať.

**Časť zámeru ku ktorému sa pripomienka vzťahuje:**

§ 31 Začínajúci pedagogický zamestnanec a začínajúci odborný zamestnanec ods.(5)

1. **pripomienka:**

(5) Začínajúci pedagogický zamestnanec alebo začínajúci odborný zamestnanec je povinný absolvovať a úspešne ukončiť adaptačné vzdelávanie najneskôr do ...vymeniť piatich... a dať dvoch rokov od nástupu do práce u prvého zamestnávateľa, u ktorého vykonáva povolanie, v osobitných prípadoch, najmä z dôvodu materskej dovolenky, rodičovskej dovolenky alebo dočasnej pracovnej neschopnosti trvajúcej najmenej 90 kalendárnych dní zamestnávateľ lehotu predĺži o dĺžku trvania tohto dôvodu.

**Zdôvodnenie:**

OZ PŠaV sa stotožňuje s poznámkou v Komentár od/A53/: Upraviť - najviac dva roky v škole a v prípade neúspešného absolvovania najviac dva roky v MPC.

**Časť zámeru ku ktorému sa pripomienka vzťahuje:**

Kariérové pozície pedagogického zamestnanca špecialistu § 37 ods. (1) e)

1. **pripomienka:**

(1) Pedagogický zamestnanec špecialista v súlade s potrebami školy môže vykonávať špecializované činnosti v týchto kariérových pozíciách

a) triedny učiteľ ,

b) vedúci predmetovej komisie alebo vzdelávacej oblasti, ) vedúci metodického združenia alebo vedúci študijného odboru,

c) školský špecialista vo výchove a vzdelávaní,

d) školský koordinátor vo výchove a vzdelávaní,

e) cvičný pedagogický zamestnanec,

**f) vedúci oddelenia v ŠKD, v školskom internáte, v CVČ**

g) vedúci oddelenia praktickej výchovy

**Zdôvodnenie:**

OZ PŠaV odporúča, že by bolo dobré zaviesť aj v zákone o PZ a OZ, pozíciu špecialistu - cvičného pedagogického zamestnanca. Ďalej žiadame zaviesť pozície vedúci (triedny) zelenou farbou uvedených v zmenách. Aplikačná prax ukázala, že sú uvedené pozície rovnocenné s pozíciou triedneho učiteľa minimálne z pohľadu administratívnej záťaže a zodpovednosti za skupinu žiakov.

**Časť zámeru ku ktorému sa pripomienka vzťahuje:**

§ 41 Vedúci pedagogický zamestnanec a vedúci odborný zamestnanec (3)

1. **pripomienka:**

(3) Ak ide o riaditeľa, vyžaduje sa aj úspešné ukončenie základného modulu funkčného vzdelávania.

**Zdôvodnenie:**

Základný modul áno, ale budeme ho riešiť pri funkčnom vzdelávaní, cez zníženie počtu vzdelávacích hodín a zamestnanec nemusí mať súhlas od riaditeľa, pokiaľ sa vzdelávanie bude uskutočňovať v mimo vyučovacom čase.

**Časť zámeru ku ktorému sa pripomienka vzťahuje:**

§ 41 Vedúci pedagogický zamestnanec a vedúci odborný zamestnanec ods. (4)

1. **pripomienka:**

4) Zamestnávateľ obsadí miesto vedúceho pedagogického zamestnanca alebo vedúceho odborného zamestnanca okrem riaditeľa spravidla na päťročné funkčné obdobie , ktoré môže riaditeľ skrátiť. na základe výberového konania podľa osobitného predpisu ) pred výberovou komisiou. Von? Výberová komisia má najmenej troch členov vrátane predsedu a najmenej jedného člena, vymenovaného štatutárnym orgánom zamestnávateľa a jedného člena delegovaného zástupcami zamestnancov. Predsedom výberovej komisie je riaditeľ.

**Zdôvodnenie:**

OZ PŠaV odporúča za člena komisie na výber vedúceho PZ a OZ aj zástupcu zamestnancov, je to ich priami nadriadený tak by mali možnosť sa k nemu vyjadriť, aj v prípade keby nebola ustanovená komisia, požadujeme aby pri pohovore s budúcim adeptom na pozíciu vedúceho zamestnanca bol prítomný aj zástupca zamestnancov.

**Časť zámeru ku ktorému sa pripomienka vzťahuje:**

§ 42 Etický kódex (1)

1. **pripomienka:**

(1) Etický kódex je základným rámcom správania sa pedagogického zamestnanca a odborného zamestnanca.

**Zdôvodnenie:**

Vzhľadom na to, že sme už argumentovali s požiadavkou doplniť práva a povinnosti z návrhu zákona, je tento bod neopodstatnený.

**Časť zámeru ku ktorému sa pripomienka vzťahuje:**

§ 43 Hodnotenie pedagogického zamestnanca a odborného zamestnanca ods. (5) písm. a) aj b)

1. **pripomienka:**

(5) Pedagogického zamestnanca a odborného zamestnanca hodnotí

a) priamy nadriadený jedenkrát ročne, najneskôr do konca školského roka a v zariadení sociálnej pomoci najneskôr do konca kalendárneho roka, o hodnotení sa vyhotovuje písomný záznam v dvoch rovnopisoch, z ktorého jeden dostane hodnotený zamestnanec,

b) uvádzajúci pedagogický zamestnanec začínajúceho pedagogického zamestnanca alebo uvádzajúci odborný zamestnanec začínajúceho odborného zamestnanca priebežne a na konci adaptačného obdobia, o hodnotení sa vyhotovuje písomný záznam v dvoch rovnopisoch, z ktorého jeden dostane hodnotený zamestnanec.

**Zdôvodnenie:**

Aplikačná prax za obdobie zavedenia uvedeného inštitútu dokazuje, že nie všetci vedúci zamestnanci pristupujú k danej veci korektne a hlavne, ak zamestnanec nemá v rukách svoje hodnotenie, často podpísané v časovej tiesni, nemôže sa k nemu vyjadriť. Za demokratické by sme považovali, ak by aj zamestnanci raz ročne, mohli hodnotiť svojich nadriadených. Stálo by za zváženie uvedenú časť doplniť aj o túto možnosť.

**Časť zámeru ku ktorému sa pripomienka vzťahuje:**

§ 43 Hodnotenie pedagogického zamestnanca a odborného zamestnanca ods. (7) písm. c)

1. **pripomienka:**

c) odmeňovanie. ( von)

**Zdôvodnenie:**

V tomto prípade nie je nastavený inštitút možnosti odvolať sa proti negatívnemu hodnoteniu, vzhľadom na to by hodnotenie nemalo byť podkladom k odmeňovaniu.

**Časť zámeru ku ktorému sa pripomienka vzťahuje:**

§ 48 ods. (1); §51 ods. (8), (9); §52 ods.(4), (5);§ 53 ods.(8); § 54 ods.(7),(8);§55 ods. (5), (6);§56 ods.(8);§61 ods.(1),(6),(7);...

1. **pripomienka:**

(1) O obhajobe záverečnej práce a o priebehu záverečnej skúšky sa vyhotovuje protokol. Protokol obsahuje ...

**Zdôvodnenie:**

OZ PŠaV odporúča všetky časti od Protokol obsahuje až po ods.(3) uvádzať vo vykonávacích predpisoch. Podobne všade, kde sa uvádzajú podrobnosti o tom čo má obsahovať protokol. Uvedené podrobnosti zvyšujú počet strán.

**Časť zámeru ku ktorému sa pripomienka vzťahuje:**

§ 51 Funkčné vzdelávanie ods. (4)

1. **pripomienka:**

(4) Základný modul funkčného vzdelávania v rozsahu najmenej 40 hodín absolvuje pedagogický zamestnanec a odborný zamestnanec pred začiatkom výkonu riadiacich činností funkcie riaditeľa.

**Zdôvodnenie:**

OZ PŠaV sa stotožňuje s názorom predkladateľov návrhu, že určité znalosti z problematiky riadenia pred začiatkom vykonávania funkcie riaditeľa sú potrebné, no nezdieľa názor, že by to mal byť pôvodný počet 200 hodín. Myslím, že by to malo byť tzv. funkčné minimum, ktoré pred vstupom bude vedieť adept absolvovať aj bez vážnejších problémov napr. uvoľňovanie zo zamestnania a pod. Je možné vzdelávanie nastaviť aj na kombinovanú formu - určitý počet hodín prezenčnej účasti a určitú časť dištančne.

**Časť zámeru ku ktorému sa pripomienka vzťahuje:**

§ 56 Aktualizačné vzdelávanie ods. (2)

1. **pripomienka:**

(2) Aktualizačné vzdelávanie organizuje a zabezpečuje spravidla zamestnávateľ alebo iná právnická osoba. Zamestnávateľ eviduje uskutočnené aktualizačné vzdelávanie a účasť pedagogických zamestnancov a odborných zamestnancov na aktualizačnom vzdelávaní. Aktualizačné vzdelávanie v škole, školskom zariadení a v zariadení sociálnej pomoci sa organizuje alebo zabezpečuje ako neakreditovaný program aktualizačného vzdelávania v rozsahu najmenej 20 hodín za jeden školský rok; aktualizačné vzdelávanie sa organizuje formou krátkych vzdelávacích aktivít najmenej jeden krát za kalendárny mesiac .

**Zdôvodnenie:**

OZ PŠaV žiada, aby sa aktualizačné vzdelávanie mohlo realizovať aj cez inú právnickú osobu. Čiastočne, ale vyvstáva obava, že sa neakreditované aktualizačné vzdelávania budú realizovať len formálne. Po skúsenosti zväzu s obdobnými vzdelávacími aktivitami, nie je úplne isté, či takto realizované vzdelávanie bude mať efekt k udržateľnosti celoživotného vzdelávania PZ a OZ v rámci ich kontinuálneho prehlbovania kompetencií.

**Časť zámeru ku ktorému sa pripomienka vzťahuje:**

§ 56 Aktualizačné vzdelávanie ods. (3)

1. **pripomienka:**

(3) Za kvalitu aktualizačného vzdelávania zodpovedá odborný garant aktualizačného vzdelávania, ktorý je pedagogickým zamestnancom alebo odborným zamestnancom školy alebo školského zariadenia, ktorý vykonal druhú atestáciu. Ak škola alebo školské zariadenie nemá pedagogického zamestnanca alebo odborného zamestnanca, ktorý vykonal druhú atestáciu, odborným garantom aktualizačného vzdelávania je riaditeľ, iný vedúci pedagogický zamestnanec alebo iný vedúci odborný zamestnanec. (vypustiť).

**Zdôvodnenie:**

Znamená to, že bude jedno z čoho má PZ a OZ druhú atestáciu? Ak bude riaditeľ komunikovať s inou právnickou osobou pri zabezpečovaní aktualizačného vzdelávania, lebo program, ktorý sa škole bude ponúkať, bude pre školu veľmi potrebný, ako pozíciu tam bude zastávať indiferentný PZ alebo OZ s 2. atestáciou?

**Časť zámeru ku ktorému sa pripomienka vzťahuje:**

§ 56 Aktualizačné vzdelávanie ods. (4)

1. **pripomienka:**

(4) Ak ide o školu alebo školské zariadenie s počtom pedagogických zamestnancov a odborných zamestnancov nižším ako päť, môže sa pri organizovaní aktualizačného vzdelávania spojiť s inou školou alebo školským zariadením. Odborný garant aktualizačného vzdelávania podľa prvej vety sa ustanovuje po dohode riaditeľov.

**Zdôvodnenie:**

Uvedená veta z pohľadu spájania sa škôl nie je potrebná.

**Časť zámeru ku ktorému sa pripomienka vzťahuje:**

§ 60 Atestačné portfólio pedagogického zamestnanca a odborného zamestnanca

1. **pripomienka:**

**Zdôvodnenie:**

Uvedený § by nemusel byť v zákone, skôr by mal byť podrobnejšie rozpracovaný vo vykonávacom predpise. Akým spôsobom sa v rámci portfólia budú uplatňovať PZ a OZ už získané kredity. Čím bude zabezpečené, že ak sa budú PZ a OZ vzdelávať, budú si môcť takto získané osvedčenia uplatniť v Portfóliu a do akej miery? Bude to vyjadrené v %, nebolo by vhodné zachovať počty kreditov, nie je to len zaužívané v školskom systéme, ale aj v iných odboroch. Napr. u lekárov dostávajú kredity aj za vystúpenia a účasť na konferenciách. Daná problematika si vyžaduje podrobné dopracovanie. Napríklad, ako sa zabezpečí, aby hodnotenie portfólia nebolo subjektívne. Slovensko je malé!!!

**Časť zámeru ku ktorému sa pripomienka vzťahuje:**

§ 67 Starostlivosť o pedagogického zamestnanca a odborného zamestnanca ods.(7)

1. **pripomienka:**

(7) Pedagogickému zamestnancovi alebo odbornému zamestnancovi za čas prerušenia výkonu povolania podľa odseku 6 nepatrí mzda ) alebo plat podľa osobitného predpisu. )

**Zdôvodnenie:**

Nie je vhodné vkladať, pokiaľ by to nemalo byť kryté finančne, možno, ak by sa to bralo ako priestor na ďalšie vzdelávanie PZ a OZ s určitou časťou mzdy, s tým, že by sa mohli realizovať stáže a po pól roku by sa musel preukázať výstupom pre školu alebo školské zariadenie, tak vidíme opodstatnenie.

**Časť zámeru ku ktorému sa pripomienka vzťahuje:**

§ 67 Starostlivosť o pedagogického zamestnanca a odborného zamestnanca (2)

1. **pripomienka:**

(2) Pedagogickému zamestnancovi a odbornému zamestnancovi patrí pracovné voľno s náhradou funkčného platu v rozsahu

a) päť pracovných dní v kalendárnom roku na účasť na predatestačnom vzdelávaní,

b) ďalších päť pracovných dní na prípravu a vykonanie prvej atestácie alebo druhej atestácie,

c) ďalších päť pracovných dní na účasť na rozširujúcom module funkčného vzdelávania, ak ide o vedúceho pedagogického zamestnanca alebo vedúceho odborného zamestnanca.

**Zdôvodnenie:**

Z uvedeného je zrejmé, že PZ a OZ sa nebude môcť zúčastniť žiadaného hodnotného podujatia aj mimo svojej školy, lebo ak sa to nezorganizuje hromadne vo vlastnej škole, tak nebude mať z titulu vzdelávania pracovné voľno s náhradou funkčného platu. Je veľmi žiaduce aby sa v písmene a) odstránilo slovo predatestačné. Ak tam nebude tak samozrejme ak to bude využívať na predatestačné, prípadne iné bude to v poriadku. Myslím, že ani v dnešnej dobe PZ a OZ nevyužili v plnej miere možnosť uvedeného počtu hodín.

**Časť zámeru ku ktorému sa pripomienka vzťahuje:**

§ 67 Starostlivosť o pedagogického zamestnanca a odborného zamestnanca nové ods.(8) až (10)

1. **pripomienka:**

(8) Ak tento zákon neustanovuje inak, zamestnávateľ uhradí pedagogickému zamestnancovi a odbornému zamestnancovi preukázané náklady súvisiace s rekondičným pobytom66) alebo liečebným pobytom v rámci kúpeľnej starostlivosti67) v trvaní a) desať pracovných dní po pätnástich rokoch súvislého výkonu pedagogickej činnosti alebo výkonu odbornej činnosti, b) päť pracovných dní po každých ďalších piatich rokoch súvislého výkonu pedagogickej činnosti alebo výkonu odbornej činnosti. (9) Súvislým výkonom pedagogickej činnosti alebo súvislým výkonom odbornej činnosti sa rozumie nepretržitý výkon tejto činnosti u všetkých zamestnávateľov. (10) Zamestnávateľ je povinný uhradiť náklady podľa odseku 1 písm. a) zamestnancovi len do sumy životného minima pre jednu plnoletú fyzickú osobu a podľa odseku 1 písm. b) len do sumy 50 % sumy životného minima pre jednu plnoletú fyzickú osobu. Za náklady súvisiace s rekondičným pobytom alebo liečebným pobytom podľa odseku 1 sa považujú preukázané cestovné náklady a preukázané náklady za pobyt v rozsahu podľa odseku 1.

**Zdôvodnenie:**

OZ PŠaV na žiadosť svojich členov, ale aj ostatnej odbornej verejnosti, by rád vrátil do nového znenia zákona, zmienku o rekondičných pobytoch. Profesia PZ a OZ sa stáva každým rokom náročnejšia čo sa týka pracovného prostredia a tiež zvýšenia stresujúcich faktorov.

**Časť zámeru ku ktorému sa pripomienka vzťahuje:**

§ 68 ods.(3)

1. **pripomienka:**

(3) Pracovný pomer na určitú dobu ) s pedagogickým zamestnancom možno dohodnúť najkratšie do konca školského roka, v ktorom má vykonávať prácu podľa pracovnej zmluvy; to sa nevzťahuje na pracovný pomer dohodnutý na určitú dobu z dôvodu zastupovania zamestnanca podľa osobitného predpisu. ) Prerobiť

**Zdôvodnenie:**

prosím doplniť argument - právnici.

**Časť zámeru ku ktorému sa pripomienka vzťahuje:**

§ 73 Zriadenie komory

1. **pripomienka:**

**Zdôvodnenie:**

OZ PŠaV ako počtom najväčšia profesijno-odborová organizácia, nesúhlasí s uvádzaním inštitútu "komory" v zákone, hneď v prvom bode sú k danej veci argumenty. Zároveň je vhodné zmienku vo všetkých odsekoch odstrániť.

**Časť zámeru ku ktorému sa pripomienka vzťahuje:**

Prechodné ustanovenia § 76 ods.(5)

1. **pripomienka:**

(5) Výberová komisia na výber vedúceho pedagogického zamestnanca alebo vedúceho odborného zamestnanca okrem riaditeľa, vymenovaná po účinnosti tohto zákona, najneskôr do 31. decembra 2019 má najmenej troch členov vrátane predsedu a....delegovaného člena komory ... nahradiť ... delegovaného zástupcu zamestnancov. Predsedom výberovej komisie je riaditeľ. Najmenej jedného člena výberovej komisie vymenúva štatutárny orgán zamestnávateľa.

**Zdôvodnenie:**

Znenie sme uviedli podľa nového návrhu v návrhu zákona.

**Časť zámeru ku ktorému sa pripomienka vzťahuje:**

Prechodné ustanovenia k úpravám účinným od 1. septembra 2019

1. **pripomienka:**

**§ 79; §80;§81;**

**Zdôvodnenie:**

Odstrániť - komora.

**Časť zámeru ku ktorému sa pripomienka vzťahuje:**

§ 37 Kariérové pozície pedagogického zamestnanca špecialistu

1. **pripomienka:**

(1) f) vychovávateľ oddelenia ŠKD

**Zdôvodnenie:**

Vedenie oddelenia ŠKD je špecializovaná činnosť s tými istými povinnosťami a náročnosťou ako u triedneho učiteľa MŠ, ZŠ, ZUŠ  - viď § 38.  Rozdiel je len v terminológii to znamená, že každá vychovávateľka má pridelené oddelenie, nie triedu, za ktoré zodpovedá tak ako triedna učiteľka. Vychovávateľka ďalej:

a)       zodpovedá za úplnosť a správnosť pedagogickej dokumentácie a ďalšej dokumentácie týkajúcej sa detí alebo oddelenia; spolupracuje so zákonným zástupcom, ostatnými pedagogickými zamestnancami a odbornými zamestnancami,

b)      poskytuje zákonným zástupcom poskytuje vychovávateľ pedagogické poradenstvo. Vychovávateľ utvára podmienky pre dieťa so špeciálnymi výchovno-vzdelávacími potrebami v spolupráci so zákonným zástupcom dieťaťa, pedagogickými zamestnancami školy, s príslušným školským zariadením výchovného poradenstva a prevencie

**Časť zámeru ku ktorému sa pripomienka vzťahuje:**

§2 ods. 1 písm. a), §4 ods. 6, §43 ods. 8

1. **pripomienka:**

**navrhujeme namiesto „pracovný poriadok“ uviesť „v kolektívnej zmluve, alebo v pracovnom poriadku“.**

**Zdôvodnenie:**

Ustanovenia kolektívnej zmluvy majú normatívny charakter, čo pri pracovnom poriadku neplatí, už v súčasnej dobe kolektívne zmluvy na školách dotknuté veci upravujú, nie je preto dôvod uprednostniť formu pracovného poriadku a nie kolektívnej zmluvy pri úprave týchto podmienok.